b'\n_START_ARTICLE_\nRahotep\n_START_SECTION_\nDokazi\n_START_PARAGRAPH_\nRahotep je dobro znan s stele, odkrite v Koptosu, ki poro\xc4\x8da o obnovi tamkaj\xc5\xa1njega Minovega templja. Dokazan je tudi na apnen\xc4\x8dasti steli, ki je zdaj v Britanskem muzeju (BM EA 833),  na kateri daruje Ozirisu za pokojnega \xc4\x8dastnika in sve\xc4\x8denika, in loku Rahotepovega sina, posve\xc4\x8denega "slu\xc5\xbeenju Minu na vseh njegovih praznikih". _NEWLINE_V pripovedi Honsuemhem in duh iz poznega Novega kraljestva nastopa duh, ki trdi, da je bil "nadzornik zakladov faraona Rahotepa". Duh trdi tudi to, da je Rahotep umrl v 14. vladarskem letu kasnej\xc5\xa1ega faraona Mentuhotepa. Trditvi sta neskladni, ker noben Rahotepov naslednik z imenom Mentuhotep ni vladal tako dolgo, kar ote\xc5\xbeuje prepoznavanje obeh vladarjev.\n_START_SECTION_\nVladanje\n_START_PARAGRAPH_\nRyholt in  Baker sta prepri\xc4\x8dana, da je bil Rahotep prvi vladar Sedemnajsta dinastije, medtem ko ga J\xc3\xbcrgen von Beckerath \xc5\xa1teje za drugega vladarja te dinastije. Claude Vandersleyen ga je zaradi prepri\xc4\x8danja, da je bil v sorodu s Sobekemsafom I.,  umestil v Trinajsto dinastijo. Z njim se strinja egiptolog Vandersleyen,  Baker pa ima njune trditve za "\xc5\xa1ibke in jih ve\xc4\x8dina znanstvenikov zavra\xc4\x8da"._NEWLINE_\xc4\x8ce je bil Rahotep res vladar zgodnje Sedemnajste dinastije, je vladal samo v Gornjem Egiptu do Abidosa na severu. Po Ryholtovi rekonstrukciji drugega vmesnega obdobja Egipta je za\xc4\x8del vladati kmalu po propadu \xc5\xa0estnajste dinastije zaradi hi\xc5\xa1ke zasedbe Teb in njihovem takoj\xc5\xa1njem umiku iz regije. Hiksi so pred umikom oplenili in opusto\xc5\xa1ili egip\xc4\x8danske templje in pala\xc4\x8de. Rahotep se je kasneje pona\xc5\xa1al s tem, da je "obnovil templje v Abidosu in Koptosu". V Koptosu je obnovil obzidje Ozirisovega templja in Minov tempelj, v katerem sta bila "uni\xc4\x8dena vhod in vrata". Njegova trditev je sporna, ker nekaj znanstvenikov meni, da niso Hiksi nikoli osvojili Teb. Prepri\xc4\x8dani so, da so bili faraoni  Gornjega Egipta hi\xc5\xa1ki vazali.'